Document ID: 32012R0899

32012R0899
L 273/1
SLUŽBENI LIST EUROPSKE UNIJE
UREDBA KOMISIJE (EU) br. 899/2012
od 21. rujna 2012.
o izmjeni priloga II. i III. Uredbi (EZ) br. 396/2005 Europskog parlamenta i Vijeća o maksimalnim razinama ostataka acefata, alaklora, anilazina, azociklotina, benfurakarba, butilata, kaptafola, karbarila, karbofurana, karbosulfana, klorfenapira, klortal-dimetila, klortiamida, ciheksatina, dijazinona, diklorbenila, dikofola, dimetipina, dinikonazola, disulfotona, fenitrotiona, flufenzina, furatiokarba, heksakonazola, laktofena, mepronila, metamidofosa, metoprena, monokrotofosa, monurona, oksikarboksina, oksidemeton-metila, paration-metila, forata, fosalona, procimidona, profenofosa, propaklora, kvinkloraka, kvintozena, tolilfluanida, triklorfona, tridemorfa i trifluralina u ili na određenim proizvodima i o izmjeni te Uredbe kroz Prilog V. s popisom zadanih vrijednosti
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 14. stavak 1. točku (a) u vezi s člankom 21. i člankom 18. stavkom 1. točkom (b),
Budući da:
(1)
Maksimalne razine ostataka (MRO) za acefat, azociklotin, benfurakarb, kaptafol, karbaril, karbofuran, karbosulfan, klorfenapir, ciheksatin, dijazinon, dikofol, disulfoton, fenitrotion, furatiokarb, heksakonazol, metamidofos, monokrotofos, oksidemeton-metil, paration-metil, forat, procimidon, profenofos, kvintozen, tolilfluanid i tridemorf bile su utvrđene u Prilogu II. i dijelu B Priloga III. Uredbi (EZ) br. 396/2005. Maksimalne razine ostataka (MRO) za alaklor, anilazin, butilat, klortal-dimetil, klortiamid, diklobenil, dimetipin, dinikonazol., flufenzin, laktofen, mepronil, metopren, monuron, oksikarboksin, fosalon, propaklor, kvinklorak, triklorfon i trifluralin bile su utvrđene u dijelu A Priloga III. Uredbi (EZ) br. 396/2005.
(2)
Europska agencija za sigurnost hrane (dalje u tekstu „Agencija”) izdala je obrazložena mišljenja o postojećim MRO-ima za dikofol i propaklor na temelju članka 12. stavka 1. Uredbe (EZ) br. 396/2005, posebno ispitujući opasnosti za potrošača i, prema potrebi, za životinje. Mišljenja su proslijeđena Komisiji i državama članicama te su stavljena na raspolaganje javnosti.
(3)
U svojem mišljenju od 22. kolovoza 2011. (2) u odnosu na dikofol, Agencija ne preporuča uključivanje odnosne aktivne tvari u Prilog IV. Uredbi (EZ) br. 396/2005 niti Kodeksa o MRO-ima (dalje u tekstu „CXL-i”) u Prilog II. odnosnoj Uredbi. Međutim, smatra se da su CXL-i za lubenice, sjeme pamuka, čaj, hmelj i piletinu prihvatljive u odnosu na sigurnost potrošača i da se iz tog razloga ne smiju brisati iz Uredbe (EZ) br. 396/2005. Svi ostali MRO-i moraju biti smanjeni na odgovarajuću granicu analitičkog određivanja (dalje u tekstu „LOD”).
(4)
U skladu sa svojim mišljenjem od 28. srpnja 2011. (3) u odnosu na propaklor, Agencija ne preporuča uključivanje te aktivne tvari u Prilog IV. Uredbi (EZ) br. 396/2005. Svi MRO-i prema tome moraju biti smanjeni na odgovarajući LOD.
(5)
Ukidaju se sva postojeća ovlaštenja za proizvode za zaštitu biljaka koji sadrže aktivne tvari iz uvodne odredbe 1. U skladu s člankom 17. Uredbe (EZ) br. 396/2005 u vezi s člankom 14. stavkom 1. točkom (a) odnosne uredbe, MRO-i za aktivne tvari iz priloga II. i III. moraju se iz tog razloga brisati. To se ne bi smjelo primijeniti na MRO-e koji odgovaraju CXL-ovima temeljenim na uporabi u trećim zemljama, pod uvjetom da su prihvatljivi u smislu sigurnosti potrošača. To se ne bi smjelo primijeniti ni u slučajevima u kojima su MRO-i izričito navedeni kao uvozne tolerance.
(6)
U odnosu na karbaril, karbosulfan i profenofos, Povjerenstvo Codex Alimentarius donijelo je CXL-e za začinsko bilje (voće i bobice) dana 9. srpnja 2011. godine (4). Ovi su CXL-i sigurni za potrošače iz EU i iz tog bi ih razloga trebalo uključiti u Uredbu (EZ) br. 396/2005 (5).
(7)
Komisija je tražila mišljenje referentnih laboratorija Europske unije za ostatke pesticida što se tiče potrebe za prilagodbom određenih granica analitičkog određivanja. Što se tiče nekoliko tvari, ti su laboratoriji zaključili da za određene proizvode tehnički razvoj dopušta niže granice analitičkog određivanja. Za one aktivne tvari za koje se svi MRO-i moraju smanjiti na odgovarajuću granicu analitičkog određivanja, zadane vrijednosti moraju biti utvrđene i navedene u Prilogu V. u skladu s člankom 18. stavkom 1. točkom (b) Uredbe (EZ) br. 396/2005.
(8)
Uredbu (EZ) br. 396/2005 bi stoga trebalo na odgovarajući način izmijeniti.
(9)
Kako bi se omogućilo uobičajeno stavljanje proizvoda na tržište, njihova obrada i potrošnja, ova Uredba mora osigurati prijelazno rješenje za proizvode koji su bili zakonito proizvedeni prije izmjene MRO-a i za koje Agencijski model za procjenu akutnog i kroničnog rizika (6) pokazuje da se održava visoka razina zaštite potrošača.
(10)
Trebalo bi dopustiti da prođe razumno razdoblje prije no što izmijenjeni MRO-i postanu primjenjivi kako bi se državama članicama, trećim zemljama i subjektima u poslovanju s hranom omogućilo da se pripreme za udovoljavanje novim zahtjevima koji će proizaći iz izmjene MRO-a.
(11)
Unija se putem Svjetske trgovinske organizacije savjetovala sa svojim trgovinskim partnerima o novim MRO-ima i njihove su primjedbe uzete u obzir.
(12)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja te im se nisu usprotivili ni Europski parlament niti Vijeće,
DONIJELA JE OVU UREDBU:
Članak l.
Prilozi II. i III. Uredbe (EZ) br. 396/2005 izmjenjuju se te se donosi njezin Prilog V. u skladu s Prilogom ovoj Uredbi.
Članak 2.
Što se tiče aktivnih tvari i proizvoda navedenih na sljedećem popisu, Uredba (EZ) br. 396/2005, kao što je bila prije no što je izmijenjena ovom Uredbom, i dalje se primjenjuje na proizvode koji su bili zakonito proizvedeni prije 26. travnja 2013.:
(1)
acefat: svi proizvodi;
(2)
azociklotin i ciheksatin: svi proizvodi;
(3)
benfurakarb: svi proizvodi;
(4)
karbaril: svi proizvodi osim rajčica (svježih ili smrznutih), tušta, riže i stolnih maslina;
(5)
karbosulfan: svi proizvodi osim mrkve (svježe ili smrznute), krumpira, dinja i mlijeka;
(6)
klorfenapir: svi proizvodi;
(7)
klortal-dimetil: svi proizvodi;
(8)
dijazinon: svi proizvodi, osim ananasa (svježeg ili smrznutog), zelje i šećerne repa (cikla);
(9)
diklobenil: svi proizvodi;
(10)
dikofol: svi proizvodi, osim agruma, rajčica i stolnog grožđa i vinskog grožđa;
(11)
dimetipin: svi proizvodi;
(12)
dinikonazol: svi proizvodi;
(13)
disulfoton: svi proizvodi, osim pšenice;
(14)
fenitrotion: svi proizvodi;
(15)
furatiokarb: svi proizvodi, osim krumpira i dinja;
(16)
metamidofos: svi proizvodi;
(17)
metopren: svi proizvodi;
(18)
monokrotofos: svi proizvodi;
(19)
oksidemeton-metil: svi proizvodi;
(20)
paration-metil: svi proizvodi;
(21)
forat; kikiriki;
(22)
fosalon: svi proizvodi;
(23)
procimidon: svi proizvodi;
(24)
profenofos: svi proizvodi;
(25)
kintozen: svi proizvodi;
(26)
tolifluanid: svi proizvodi, osim zelene salate i ostalih salatnih biljaka, što uključuje Brassicacea;
(27)
triklorfon: svi proizvodi;
(28)
trifluralin: svi proizvodi.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Međutim, primjenjuje se od 26. travnja 2013. godine, osim u odnosu na karbaril u voću i bobicama pod kodnim brojem 0820000, koji pripadaju skupini začinskog bilja.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. rujna 2012.

Labels: 17
20
0
3
6